4 sterf in vliegongeluk, 7-jarige oorleef | Maroela Media
'n Piper PA 34-vliegtuig
Volgens sers. Dean Patterson van die Kentucky-polisie het die Piper PA 34-vliegtuig in Lyon County neergestort. 'n Inwoner van die omgewing het sowat 'n half uur nadat daar kontak met die vliegtuig verloor is, 911 geskakel en aan die polisie gesê dat 'n sewejarige meisie by sy huis opgedaag het en gesê het sy was in 'n vliegtuigongeluk.
Die meisie is na 'n nabygeleë hospitaal vervoer vir behandeling. Soek- en reddingspanne het kort hierna die wrak van die vliegtuig in 'n beboste gebied gevind. Vier liggame is op die ongelukstoneel gevind. Dit is nog nie duidelik wat die meisie se verwantskap aan die oorledenes is nie.
Die vliegtuig het in Key West, Florida opgestyg en was op pad na Mount Vernon in Illinois. Patterson het gesê dit is 'n wonderwerk dat die meisie oorleef het. Die oorsaak van die ongeluk word ondersoek.